RÅDETS AFGØRELSE (FUSP) 2023/162

af 23. januar 2023

om Den Europæiske Unions mission i Armenien (EUMA)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 42, stk. 4, og artikel 43, stk. 2,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

I en skrivelse modtaget af Unionens højtstående repræsentant for udenrigsanliggender og sikkerhedspolitik (»den højtstående repræsentant«) opfordrede Republikken Armeniens udenrigsminister Unionen til at deployere en civil mission i Armenien inden for rammerne af den fælles sikkerheds- og forsvarspolitik (FSFP).

Den 19. januar 2023 godkendte Rådet et krisestyringskoncept for en eventuel civil FSFP-mission i Armenien. Denne mission bør derfor etableres.

Den Udenrigs- og Sikkerhedspolitiske Komité (PSC) bør under ansvar af Rådet og af den højtstående repræsentant varetage den politiske kontrol med FSFP-missionen i Armenien, stå for den strategiske ledelse og træffe relevante afgørelser i overensstemmelse med artikel 38, stk. 3, i traktaten om Den Europæiske Union (TEU).

Det er nødvendigt at forhandle og indgå internationale aftaler vedrørende status for EU-ledede enheder og EU-ledet personel og tredjestaters deltagelse i missionen.

VEDTAGET DENNE AFGØRELSE:

2. EUMA er en del af Unionens bidrag til som en upartisk og troværdig aktør at skabe et sikkert og stabilt miljø i konfliktramte områder i Armenien, hvor forbedret sikkerhed for mennesker og normalisering af forbindelserne mellem Armenien og Aserbajdsjan på stedet vil muliggøre yderligere fremskridt hen imod en potentiel fredsaftale.

på grundlag af sine aktiviteter i henhold til litra a) og b) og gennem sin permanente og synlige tilstedeværelse på stedet at bidrage til at skabe tillid mellem befolkningerne i Armenien og Aserbajdsjan og, hvor det er muligt, mellem disse landes myndigheder til støtte for fred og stabilitet i regionen.

at bidrage til menneskers sikkerhed i konfliktramte områder, blandt andet ved at indsamle oplysninger gennem ad hoc-patruljering og rapportering om situationer, hvor liv og grundlæggende menneskerettigheder er i fare på grund af konfliktens direkte eller indirekte konsekvenser

gennem rutinemæssig patruljering og rapportering at observere situationen på stedet og eventuelle konfliktrelaterede hændelser for at sikre et detaljeret kendskab til sikkerhedssituationen

1. EUMA's strategiske mål er at bidrage til at nedbringe antallet af hændelser i konfliktramte områder og grænseområder i Armenien, reducere risikoniveauet for den befolkning, der bor i disse områder, og derved bidrage til normaliseringen af forbindelserne mellem Armenien og Aserbajdsjan på stedet.

Artikel 4

Den øverstbefalende for den civile operation

1. Den administrerende direktør for Den Civile Planlægnings- og Gennemførelseskapacitet (CPCC) er missionens øverstbefalende for den civile operation. CPCC står til rådighed for den øverstbefalende for den civile operation med hensyn til planlægning og gennemførelse af missionen.

2. Den øverstbefalende for den civile operation udøver under politisk kontrol og strategisk ledelse af PSC og under den overordnede myndighed af den højtstående repræsentant kommandoen over og kontrollen med missionen på strategisk plan.

3. Den øverstbefalende for den civile operation sikrer korrekt og effektiv gennemførelse af Rådets afgørelser samt PSC's afgørelser for så vidt angår gennemførelsen af operationer, herunder ved om nødvendigt at give missionschefen instrukser på strategisk plan og ved at yde vedkommende rådgivning og teknisk støtte.

4. Den øverstbefalende for den civile operation refererer til Rådet via den højtstående repræsentant.

5. Alt udstationeret personale forbliver fuldt ud underlagt henholdsvis den udstationerende stats nationale myndigheders kommando i overensstemmelse med nationale regler eller den pågældende EU-institutions eller Tjenesten for EU's Optræden Udadtils (EU-Udenrigstjenestens) kommando. Disse myndigheder overfører den operative kontrol med deres personale til den øverstbefalende for den civile operation.

6. Den øverstbefalende for den civile operation bærer det samlede ansvar med henblik på at sikre, at Unionen opfylder sin pligt til forsvarlig forvaltning.